Pretože to nie je podpora, ale organizovaný výsmech.‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌

Otvoriť v prehliadači
Pamätáte si ešte Inforum? Formát A4 tvrdý papier, veľa nových kníh s krátkou anotáciou a okrem toho články o literatúre. Bolo to v čase, keď nám informácie o novinkách chodievali faxom a my sme ich prepisovali do nášho skladového systému a zalamovali do Infora, ktoré sme rozdávali v kníhkupectve. Neskôr z toho vznikol web a po čase sa zmenil na knižný portál Medziknihami.
## U nás v kníhkupectve
Medziknihami sa rozhodli neprijať 1000 € od FPU, pretože to nie je podpora, ale organizovaný výsmech. Informácie o knihách poskytujeme takmer počas celej existencie Artfora (vyše tridsať rokov) a nemienime s tým pre dočasnú politickú nepriazeň prestať. Medziknihami sú ojedinelým miestom slovenského internetu, kde môžu záujemcovia o literatúru získavať pravidelné informácie a čitateľské inšpirácie. Sú tradične miestom slovensko-českým, miestom, ktoré dbá na kvalitu obsahu aj formy. Na pravidelnej báze ponúkame pohľady do literárnych denníkov rôznych ľudí a odkrývame nové a podnetné zistenia k aktuálnej literatúre. Len od začiatku roka 2026 sme publikovali viac ako 130 správ, recenzií, rozhovorov. FPU sme vnímali ako funkčný nástroj na financovanie aj nášho projektu. Redakcia ponúkala a ponúka slobodný názorový priestor a mieni v tejto činnosti pokračovať. Aby sme mohli zabezpečiť ďalšie mesiace kvalitného informovania o knižnom svete uchádzali sme sa v posledných rokoch o granty z FPU. Bez nich nám zostáva len vaša podpora. Uvedomujeme si, že nie sme jediní, kto v tejto spoločenskej situácii žiada vás, našich priaznivcov, o podporu. Napriek tomu vás o ňu – ak považujete Medziknihy pre seba za užitočné – práve teraz prosíme. Podporiť nás môžete podľa svojich možností sumou 10, 20, 50 i viac eur na účet neziskovky Art-forum pre literatúru n. o., č. ú. SK26 1100 0000 0029 2985 9913 Podporiť nás môžete aj kúpou kníh, ktoré pravidelne ponúkame pod textami na medziknihami, alebo na stránke Artfora. Tento kód môžete použiť vo vašej bankovej aplikacii:
Tento týždeň nás čakajú tri podujatia. V utorok 5. 5. 2026 o 18.00 predstaví Waldemar Švábenský knihu V tú noc som spal postojačky a hladný. Príďte na večer, kde sa intímne prelína s kozmickým, smiech s bolesťou a z každej rany vzniká metafora. Čaká vás autorské čítanie, rozhovor s básnikom, ktorý nestráca nehu ani v temnote, a priestor na spoločný tichý aj hlasný úžas nad silou slov. FB event tu: https://fb.me/e/3lHrhqhj9 Vo štvrtok 7. 5. 2026 o 10.00 príďte aj s ratolesťami. Deti v knižnej spleti s knihou Deň otvorených dverí. Zvieratá v ZOO sa chystajú na Deň otvorených dverí, ale nie všetko ide podľa plánu. Príďte si prečítať o tom, prečo je sloboda nielen vzácna, ale aj zábavná a výnimočná, ako vždy, budeme aj tvoriť a jesť jabĺčka. Vhodné pre deti od 3 rokov, vstupné: 5 eur/dieťa FB event tu: https://fb.me/e/4An8it6KA No a vo štvrtok 7. 5. 2026 večer o 18.00 vás pozývame na podujatie Irán: konflikt, ktorý mení pravidlá. Aké sú scenáre vývoja v Iráne? Ako tento konflikt ovplyvňuje svet? Kto z neho profituje a kto tratí? Kto sú Iránci a čo si pre svoju krajinu prajú oni? Príďte do kníhkupectva Artforum na diskusiu o Iráne s odborníkmi na politickú geografiu Robertom Antlom a Ladislavom Garassym. FB event tu: https://fb.me/e/3N7Qi3Hfs
Pár článkov z našej stránky medzinihami.sk, ktorú sme dnes už spomínali. Život podľa Hitlerovho jedálneho lístka. Román talianskej prozaičky je inšpirovaný príbehom skutočných žien vyrozprávaným 96-ročnou Margot Wölkovou pre berlínsky bulvárny magazín. Tohtoročný Festival svet knihy v Prahe privíta 808 účinkujúcich, 560 podujatí a osem výstav. Organizátori očakávajú 400 vystavovateľov. Záštitu nad festivalom tento rok prevzal prezident Petr Pavel, ktorý sa počas festivalu osobne stretne s americkým historikom Timothym Snyderom. Na akých zaujímavých hostí sa môžete tešiť? Úryvok z novej knihy Aleny Machoninovej. Poznáme finálovú päťku desiateho ročníka Ceny René. Cena René je prvým literárnym ocenením, o ktorom raz ročne rozhodujú študenti vybraných gymnázií a stredných škôl na Slovensku. Ako pochopiť chudobu, keď máte peniaze. Keď majú v spoločnosti moc bohatí a vzdelaní, chudobe často nerozumejú. Zradné vody ľudskej duše. Dej pomerne rozsiahleho diela začína bezprostredne na konci dramatických udalostí. Vieme, kto je vrah, vieme, kto bol zavraždený, teda sme tam, kde obvykle triler končí.
Tešíme sa na vás u nás v kníhkupectve.
❤️ Artforum
Kozia 611/20, 811 03, Bratislava
Tento e-mail sme vám poslali, pretože ste sa prihlásili k odberu newslettru alebo ste u nás nakúpili. Chcete sa odhlásiť? Ak naopak poznáte niekoho, kto by chcel dostávať správy o dobrých knihách, do odberu newslettra sa môže prihlásiť na tomto linku.